شه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان, له‌ نويسينگه‌ى خوه‌ى له‌ هه‌ولێر پيشوازى كرد له‌ خالد حه‌مه‌د سلێتى باڵيۆز ده‌وڵه‌ت قه‌ته‌ر له‌ عراق و شاند ياوه‌رى ك پيكهات له‌ شماره‌يگ له‌ پياوه‌يل كار و بانكيه‌يل قه‌ته‌رى.
له‌سه‌ره‌تاى ديداره‌گه‌، باڵيۆز قه‌ته‌رى سه‌رسام بوێ وه‌ پيشكه‌فتن و بيناسازێ له‌ هه‌رێم كوردستان و ئاماده‌يى پياوه‌يل كار قه‌ته‌رييش ده‌رخست ئه‌را وه‌به‌رهاوردن له‌ شاره‌يل هه‌رێم كوردستان.
هه‌ر له‌و ديداره‌ باسيش له‌ پته‌وكردن په‌يوه‌نديه‌يل ناونى هه‌رێم كوردستان و ده‌وڵه‌ت قه‌ته‌ر كريا، له‌وانه‌يش له‌ بواره‌يل ئابوورى و بازرگانى.
